Opinjoni tal-Kummissjoni skond l-Artikolu 251 (2), tielet sub-paragrafu, punt (c) tat-Trattat KE, dwar l-emendi tal-Parlament Ewropew tal-pożizzjoni komuni tal-Kunsill fir-rigward ta’ proposta għall- regolament tal-Parlament ewropew u tal-Kunsill dwar il-kundizzjonijiet għall-aċċess għan-netwerks ta’ trażmissjoni tal-gass naturali jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2005/0157 finali - COD 2003/0302 */





Brussel 13.4.2005 KUMM(2005) 157 finali 2003/0302 (COD) OPINJONI TAL-KUMMISSJONI skond l-Artikolu 251 (2), tielet sub-paragrafu, punt (c) tat-Trattat KE, dwar l-emendi tal-Parlament Ewropew tal-pożizzjoni komuni tal-Kunsill fir-rigward ta’ proposta għall- REGOLAMENT TAL-PARLAMENT EWROPEW U TAL-KUNSILL dwar il-kundizzjonijiet għall-aċċess għan-netwerks ta’ trażmissjoni tal-gass naturali JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2003/0302 (COD) OPINJONI TAL-KUMMISSJONI skond l-Artikolu 251 (2), tielet sub-paragrafu, punt (c) tat-Trattat KE, dwar l-emendi tal-Parlament Ewropew tal-pożizzjoni komuni tal-Kunsill fir-rigward ta’ proposta għall- REGOLAMENT TAL-PARLAMENT EWROPEW U TAL-KUNSILL dwar il-kundizzjonijiet għall-aċċess għan-netwerks ta’ trażmissjoni tal-gass naturali 1. DAĦLA L-Artikolu 251(2), it-tielet subparagrafu, punt (c) tat-Trattat tal-KE jipprevedi li l-Kummissjoni għandha tagħti opinjoni dwar l-emendi proposti mill-Parlament Ewropew fit-tieni qari. Il-Kummissjoni tagħti l-opinjoni tagħha kif jidher hawn taħt dwar l-emendi proposti mill-Parlament. 2. SFOND Data ta' meta l-proposta tressqet lill-PE u lill-Kunsill (dokument KOM(2003)741 finali 2003/0302 (COD)): | it-12 ta' Diċembru 2003 | Data ta' l-opinjoni tal-Kumitat Ekonomiku u Soċjali Ewropew: | it-2 ta' Ġunju 2004 | Data ta' l-opinjoni tal-Parlament Ewropew, l-ewwel qari: | l-20 ta' April 2004. | Data ta' l-adozzjoni tal-pożizzjoni komuni: Data ta' l-opinjoni tal-Parlament Ewropew, it-tieni qari: | it-12 ta’ Novembru 2004 (unanimità) it-8 ta' Marzu 2005 | 3. L-GĦAN TAL-PROPOSTA Il-proposta tirrappreżenta miżura komplimentari għad-Direttiva 2003/55/KE dwar regoli komuni għas-suq intern tal-gass naturali u tirrevoka d-Direttiva 98/30/KE. Għandha l-għan li tistabbilixxi ħtiġijiet minimi għal kundizzjonijiet għall-aċċess għan-netwerks tat-trażmissjoni tal-gass. L-esperjenza, fost l-oħrajn dik miġbura mill-Forum Regolatorju tal-Gass ta' l-UE f'Madrid, uriet li ftuħ kwalitattiv fis-swieq huwa imporanti daqs ftuħ kwantitattiv fis-swieq. Waqt li d-Direttiva 2003/55/KE għandha tiftaħ għal kollox is-swieq mhux aktar tard minn Lulju 2007, il-kundizzjonijiet għall-aċċess għal Partijiet Terzi għan-netwerk fl-Istati Membri huma 'l bogħod milli jipprovdu kundizzjonijiet indaqs. Kemm id-Direttiva 2003/55/KE u r-Regolament propost jagħrfu l-importanza kruċjali ta' Aċċess minn Partijiet Terzi bħala l-għodda ewlenija għall-ftuħ tas-suq u għall-introduzzjoni tal-kompetizzjoni. Madankollu, filwaqt li d-Direttiva tiddefinixxi biss l-għanjiet, ir-Regolament għandu l-għan li jilħaq ċertu ħtiġijiet minimi f'dak li għandu x'jaqsam ma' dan l-element fundamentali tad-Direttiva, jiġifieri aċċess għal-kundizzjonijiet tan-netwerk tat-trażmissjoni. 4. L-opinjoni tal-kummissjoni DWAR L-EMENDI TAL-PARLAMENT EWROPEW 4.1. Emendi aċċettati mill-Kummissjoni Il-Kummissjoni tista' taċċetta d-disa’ emendi kollha adottati mill-Parlament Ewropew fit-totalità tagħhom. Huma r-riżultat ta’ ftehim ta’ kompromess bejn il-Parlament Ewropew, il-Kunsill u l-Kummissjoni milħuq matul it-tieni qari. L-emendi jaqblu ma’ l-għanijiet tal-Kummissjoni għall-proposta u jżommu l-bilanċ ta’ l-interessi miksub fil-pożizzjoni komuni. Is-sustanza ta’ l-emenda tista’ tiġi deskritta kif ġej: - Erba’ emendi Parlamentari jikkonċernaw l-ispejjeż li għandhom jitiqesu meta jiġu stabbiliti tariffi ta’ trażmissjoni jew ħlasijiet ta’ l-iżbilanċ. Isaħħu t-test tal-Pożizzjoni Komuni billi jirreferu għall-ispejjeż fil-fatt magħmula li jkunu saru, “minħabba li spejjeż bħal dawn jikkorrispondu għal dawk ta’ operatur ta’ netwerk li huwa effiċjenti u strutturalment komparabbli". Kunċett bħal dan huwa ġà parti mill-acquis communautaire. - Emenda minnhom tiddefinixxi l-ħlasijiet ta’ l-iżbilanċ li għandhom kemm jista' jkun jirriflettu l-ispejjeż. - L-erba’ emendi l-oħra jirrappreżentaw kjarifiki siewja. 5. KONKLUŻJONI SKOND L-ARTIKOLU 251(2) TAT-TRATTAT KE, IL-KUMMISSJONI TEMENDA L-PROPOSTA KIF STIPULAT HAWN FUQ.